Title: Suomen ilmasto
Course: ILMASTOVASTUULLINEN TOIMINTA 15 OSP_ MASTER POHJA > Section: 1. Ilmastonmuutos ilmiönä

Tunne Suomen olosuhteet ilmastonmuutokseen liittyen

Tavoitteena tässä osiossa on, että tunnistat suomalaisen toimintaympäristön erityispiirteitä ilmastonmuutoksen hillintään ja sopeutumiseen.

Aloita tämä osio pohtimalla, miksi on tärkeää, että Suomessa toimitaan ilmastovastuullisesti?

Miten ilmastonmuutos vaikuttaa suomalaisiin?

Jo yhden asteen lämpenemisellä on ollut maapallolle vakavia vaikutuksia. Vaikka osa ilmastonmuutoksen haitoista tuntuu kaukaisilta, ilmastonmuutoksen vaikutukset tuntuvat myös meillä.

Esimerkiksi maan muuttuminen viljely- tai asuinkelvottomaksi kuivuuden vuoksi  aiheuttaa paljon inhimillistä kärsimystä. Elinmahdollisuuksien heikkeneminen jollakin alueella aiheuttaa myös yhteiskunnallista epävakautta. Ihmisten on yhä useammin pakko siirtyä asumaan seuduille, joissa on mahdollista elää. Onkin arvioitu, että ennen vuotta 2050 noin 140 miljoonaa ihmistä joutuu vaihtamaan asuinpaikkaansa ilmastonmuutoksen vuoksi.

Pitenevät helleaallot, kuivuus, rankkasateet sekä tulvat tulevat aiheuttamaan entistä enemmän haasteita. Esimerkiksi helteestä aiheutuvat terveyshaitat, vesiepidemiat, eläinvälitteiset infektiosairaudet, liukastumistapaturmat ja rakennusten kosteusvauriot uhkaavat lisääntyä.

Yritysten pitää sopeuttaa tai muuttaa toimintaansa ilmaston lämpenemisen aiheuttamisen vaikutusten vuoksi. Koska yhteiskunta rakentuu suurelta osin kansainvälisen tuotannon ja kulutuksen varaan, erilaiset kysynnän ja tarjonnan muutokset muualla maailmassa vaikuttavat myös Suomessa. Ilmastonmuutos vaikuttaa myös tämän myötä moniin elinkeinoihin.

Ilmastonmuutos vaikuttaa ruoantuotantoon myös Suomessa. Sään ääri-ilmiöt ja mahdollinen tuholaisten lisääntyminen ja toisaalta myös pidentyvät kasvukaudet edellyttävät maataloudelta erilaisia sopeuttamistoimia viljelytekniikoihin ja viljeltäviin lajeihin.

Meteorologi Kerttu Kotakorpi on tehnyt neljän vuodenajan sääennusteet 80 vuoden päähän:

https://yle.fi/aihe/a/20-10001482  Vuoden 2100 sääennusteissa on luvassa tulvia, kuivuutta, rankkasateita ja ennätyshelteitä.

Hulevesistä linkkejä:

https://yle.fi/aihe/a/20-10001398 tee se itse- hulevesikaivo ohjaamaan sadevesiä kauemmas rakennuksesta

https://yle.fi/uutiset/3-12153591 Hulevedet sairastuttavat vesistöjämme ja nyt uutta lääkettä etsitään suodattimista – "Itämeri alkaa hulevesiviemärin suuaukolta

Kaupungin tulvapuisto

https://yle.fi/uutiset/3-12108715