Title: 2.Yhteiskuntavastuu
Course: ILMASTOVASTUULLINEN TOIMINTA 15 OSP_ MASTER POHJA

Ilmastovastuulliset toimintatavat alalla ​

Tämän omaan ammattiin liittyvän osion tavoitteena on, että​
- tiedät, mitä ilmastovastuullisilla työtavoilla tarkoitetaan​
- ymmärrät, miksi ilmastovastuullisuutta tavoitellaan​
- osaat pohtia oman työsi  ilmastovastuullisuutta.

Kuvassa esimerkki kiinteistöyhtiön yhteiskuntavastuusta (senaatti.fi)
https://www.senaatti.fi/yhteiskuntavastuuraportti2018/vastuullisuus-senaatissa/olennaiset-teemat-ja-olennaisuusanalyysi/yhteiskuntavastuun-johtaminen/

Ilmastovastuu on yhteiskuntavastuuta​

Yrityksen toimintatavan muuttaminen ilmastovastuulliseksi vaatii pohdintaa sekä arvomaailman muuttamista. Yrityksillä on toiminnassaan yhteiskuntavastuu ja siinä huomioidaan yrityksen toiminnan vaikutus koko yhteiskuntaan. Millaiset seuraukset toiminnalla on asukkaiden hyvinvointiin? Miten yrityksen toiminta vaikuttaa luonnon tasapainoon ja luonnon monimuotoisuuteen? Millainen hiilijalanjälki yrityksen toiminnalla on? Miten hiilikädenjäljen vaikutus näkyy?  Kun käytämme tuotteita ja materiaaleja käytämme luonnonvaroja. Mitä seurauksia luonnonvarojen käytöstä on ihmiselle ja luonnolle. Suunnitellaan siis tuote niin että luonnonvarat voidaan edelleen hyötykäyttää. Kun tuotetta ei enää itse käytetä, voidaan ajatella minkä tuotteen raaka-aineeksi se vielä sopisi. Tavoitteena on,  että mikään ei menisi hukkaan. ​

Ilmastovastuu ei ole vain luonnonvarojen tarkastelua. Yrityksen on varmistettava, että tuote on:

- Turvallinen => tuotteen turvallinen käyttö, käytön seuraukset yksilölle ja luonnolle​
- Toimiva => pitkäikäinen, huollettava tuote lisää huolto- ja korjausyritystoimintaa
- Energiatehokas => korkeat energian käytön kustannukset heikentävät taloutta
- Terveellinen => yrityksen toiminnot edistävät yksilön ja yhteiskunnan hyvinvointia

Tieto ympäristökysymyksistä ja motivaatio kestävän kehityksen edistämiseen ovat hyvä lähtökohta ilmasto- ja ympäristövastuulliseen toimintaan. Laaja-alainen ammatin tieto- ja taito-osaaminen vaativat jatkuvaa oppimista. Rutiininomaiset käyttäytymismallit ovat usein ympäristövastuullisen toiminnan esteinä. Oman toiminnan muuttaminen ympäristömyönteisemmäksi on sisäinen kehitysprosessi jokaisella. Pelkkä tieto ei riitä, vaan tarvitaan perusteluita, positiivisia esimerkkejä ja onnistumisen kokemuksia.​

Vastuu on ajattelutapa, joka on koodattu yrityksen DNA-han. Se määrittää, kuinka suuria tai pieniä strategisia päätöksiä päivittäin tehdään ja miten jokaisessa päätöksessä ja kaikessa toiminnassa otetaan huomioon laajempi vaikutus. Kysymys ”mitä yritys tekee” ei ole niin tärkeä kuin ”miten se sen tekee”. Se sisältää kaikki yrityksen toiminnot henkilö- ja taloushallinnosta markkinointiin ja tuotekehitykseen

Alalla työskentelevät välittävät ammatissaan toimiessaan tietoa myös kestävän kehityksen sisällöistä: suvaitsevuudesta, esteettömyydestä, monikulttuurisuudesta, työ- ja asiakasturvallisuudesta, kestävistä kulutusvalinnoista ja esimerkiksi jätehuollosta sekä energian- ja vedenkulutuksesta. Opastaessaan uusia työntekijöitä tai vaikkapa asiakkaita tai omaisia hoitokodeissa, he välittävät omat työtapansa ja arvonsa eteenpäin. Tämä muuttaa yhteiskuntaa.