Title: 1.2 Hiilinielut
Course: ILMASTOVASTUULLINEN TOIMINTA 15 OSP_ MASTER POHJA

 | Tavoite: Tässä opit ymmärtämään mitä hiilinielut ovat ja mikä on niiden merkitys​ ilmastomuutokseen liittyvissä ratkaisuissa.
 | Tiesitkö, että luonnolla on muukin merkitys kuin auttaa ihmistä  selviämään ilmastonmuutoksesta? Monimuotoinen luonto tarjoaa ihmisille esimerkiksi lääkkeiden, kosmetiikan ja rakentamisen raaka -aineita. Välillä luonto on meille itsestäänselvyys, mutta ihmisen on pidettävä siitä huolta. Tämän materiaalin aikana voit samalla pohtia miten sinä pitäisit huolta luonnosta

Luonnon monimuotoisuus

Olet tutustunut edellisessä osassa ilmastonmuutokseen liittyviin ilmiöihin, kuten kasvihuonekaasut tai luonnossa olevan hiilen kierto. Luonnolla on tärkeä rooli tässä toiminnassa. Luontoelementit kuten MAAPERÄ, METSÄ JA VESISTÖT toimivat hiilinieluna varastoimella ilman hiilidioksidia. Käymme tässä ensin läpi luontoon liittyviä perustekijöitä ja luonnon monimuotoisuutta.  Sen jälkeen tarkastelemme jokaista hiilinielua erikseen.

Hyvä hiilinielu on  monimuotoinen ja tasapainoinen.​

Ilmastonmuutoksen aiheuttamat sääilmiöt (kuivuus, rankkasateet, tulvat, myrskyt) vaikuttavat heikentävästi luonnon monimuotoisuuteen ja tasapainoon. Toisaalta monimuotoinen ja tasapainoinen luonto ehkäisevät näiden sääilmiöiden vaikutuksia. Toiminta on siis vuorovaikutuksessa keskenään. ​

Luonnon monimuotoisuutta ja tasapainoa ylläpitämällä on mahdollista ennakoida, varautua ja ehkäistä ilmastonmuutoksen aiheuttavia haasteita.

Maaperästä kaikki alkaa - hiilinielu nro 1

Seuraavaksi tutustumme erilaisiin hiilinieluihin. Ensimmäiseksi aloitamme maaperästä. Hyväkuntoinen maaperä varastoi ilmakehän hiilidioksidia tehokkaasti. Maaperä ja sen kasvuedellytysten ylläpitäminen on tärkeä elementti myös kasvien kasvamiselle ja esimerkiksi elintarvikkeiden raaka-aineiden tuottamiselle.

Vesistö - hiilinielu nro 2

Suuret ja syvät vesistöt (meret ja järvet) sitovat hiilidioksidia- sininen hiilinielu. Vesistöön hiilidioksidi sitoutuu suoraan ilmakehästä tai kasvien yhteyttämisen tuloksena. Vesistöjen kunto ratkaisee sen miten paljon siihen sitoutuu hiilidioksidia, huonokuntoiset rehevöityneet vesistöt muuttuvat helposti hiilidioksidin lähteeksi. Rehevöityminen tarkoittaa että vesistössä on liikaa ravinteita ja sen happipitoisuus heikkenee. Ravinteiden kulkeutumista vesistöihin voidaan estää suojavyöhykkeellä. Suojavyöhyke on maa-alue vesistön ranta-alueella. Tämän maa-alueen tarkoitus on suodattaa esimerkiksi sade- tai tulvavesien mukaan tuomia ravinteita.

Metsät ja kasvillisuus - hiilinielu nro 3

Kasvavat ja hyväkuntoiset puut sekä kasvit sitovat ilmakehästä hiiltä yhteyttäessään eli ovat hiilinielu. Parhaiten hiiltä varastoituu vanhoihin metsiin ja maahan, jossa on paljon biomassaa eli maatuvaa ainesta. Hiiltä varastoituu myös puusta valmistettuiin tuotteisiin esim. puurakennukset. Huonokuntoiset metsät eivät varastoi hiilidioksidia – ne päinvastoin vapauttavat sitä ilmakehään.

Haluatko syventää tietojasi?

Oletko kiinnostunut lukemaan lisää hiilinieluihin ja luonnon monimuotoisuuteen liittyvää tietoa? Klikkaa alapuolella olevasta linkistä syventääksesi tietojasi.

Syvennä tietojasi