Title: 2.2 Yrityksen toiminta ja sen ilmastovaikutukset
Course: ILMASTOVASTUULLINEN TOIMINTA 15 OSP_ MASTER POHJA

 | Tavoitteena  tässä osiossa on selvittää, miten yrityksessä toimitaan ympäristö ja ilmastovastuullisesti. Mitkä tekijät siihen vaikuttavat.
 | Yrityksen toiminnassa on vaiheita, joilla on merkittävä vaikutus ilmastovastuullisessa toiminnassa. Yrityksessä on myös toimintoja, joilla on pienempi vaikutus. Näiden tekijöiden selvittäminen auttaa toiminnan suunnittelussa.

Jätteet​

Jätettä muodostuu tuotteiden ja materiaalien elinkaaren kaikissa vaiheissa raaka-aineen tuotannosta alkaen. Valmistusprosesseissa syntyy paljon jätettä, samoin energian tuotannossa. Tuote itsessään on vain pieni osa sen elinkaarenaikaisesta jätemäärästä.​

- Jätteet voivat aiheuttaa ympäristön pilaantumista ja terveyshaittoja. Erityisesti vaaralliset jätteet ovat haitallisia sekä ihmisen terveydelle että luonnolle.  Vaaralliset jätteet vaativat aina erillisen, asianmukaisen käsittelyn.​
- Myös jätteiden kuljettamisesta, kierrätyksestä ja käsittelystä aiheutuu erilaisia päästöjä. Siksi jätteen synnyn ehkäisy on paras vaihtoehto

Energiaviisaus

Energia tehokkuus vai energia viisaus? Mikä on järkevää sähkön, lämmön tai polttoaineen käytössä?

Energian käyttö on aina suunnitelmallista ja järkevää. Tuhlausta vältetään, mutta tarvittaessa energiaa on käytettävä. Yksittäisä ongelmia voivat olla kosteuden kertyminen tai turvallisuusriskit; rakennuksissa alhainen lämpötila voi lisätä kosteutta, joka imeytyy rakenteisiin ja aiheuttaa kosteusvaurioita tai yleisiä tiloja on valaistava turvallisuuden vuoksi.  Oikea konekohtainen polttoaine pidentää koneen käyttöikää, järkevää on suunnitella kuljetukset siten, että hukkakilometrejä ei tule.

Materiaaliviisaus

Materiaalitehokkuus vai materiaaliviisaus?​

Yrityksessä käytetään paljon erilaisia materiaaleja, koneita ja laitteita. Osa niistä on välttämättömiä ja jokapäiväisessä käytössä. Osa voi olla sellaisia, joita yritys käyttää harvemmin.  Kaikkien  näiden valmistamiseen on käytetty luonnonvaroja (mineraalit, energia, vesi yms.) Luonnonvarojen suunnitelmallinen käyttö lähtee yrityksessä koko toiminnan suunnittelusta: mistä materiaalit tulevat, kuinka niitä käytetään, mihin ne joutuvat, kun yritys ei niitä tarvitse. Mitä tarvitsen itse ja mitä voin käyttää yhdessä muiden kanssa.

Elinkaariajattelu

Katse kokonaisuuteen:​

Ilmastovastuullinen yritys on myös ympäristövastuullinen yritys ja se ottaa kokonaisvaltaisesti toiminnassaan huomioon yhteiskuntaan vaikuttavia asioita. Näitä ovat esimerkiksi taloudellisuus, sosiaaliset vaikutukset (asukkaiden hyvinvointi), luonnonvarojen riittävyys, ympäristövaikutus (saastuminen, luonnon monimuotoisuus). Yritys toimii siis yhteiskuntavastuullisesti. Yrityksissä on aiemmin totuttu ajattelemaan toimintaa vain taloudellisuuden ehdoilla. Nyt ja tulevaisuudessa on opittava ajattelemaan toimintojen vaikutusta myös luonnon kannalta. ​

Tähän liittyviä suoria vaikutuksia luonnolle ja ympäristölle ovat esimerkiksi: millaisia luonnonvaroja raaka-aineeksi käytetään, miten paljon energiaa kuluu, mitä jätteitä syntyy ja miten ne voidaan käyttää uudelleen tai millainen hiilijalanjälki materiaaleilla on. Tämä onkin tärkeää, ja se on ympäristövastuullisen toiminnan ensimmäinen vaihe. Monilla aloilla suurin osa tuotteen elinkaaren vaikutuksista luonnolle ja ympäristölle ovat kuitenkin epäsuoria: ne syntyvät muualla kuin yrityksen omassa toiminnassa. Jos haluamme ottaa vastuun toimintamme ympäristövaikutuksista kokonaisuutena ja saada aikaan merkittäviä tuloksia, meidän täytyy tarkastella asiaa tuotteen tai toiminnan koko elinkaaren ajalta. Tässä yritys voi toimia esimerkiksi opastamalla asiakasta tuotteen/laitteen käytössä sekä kiertotaloudessa.​

Tärkein rooli toiminnassa on työntekijöillä. Valinnat ja toimintatavat työpäivän aikana merkittävästi edistävät yrityksen ilmastovastuullista työtä. Yhden ihmisen toiminta on mallina muillekin – yhdessä tekeminen lisää työpaikan yhteisöllisyyttä.