Title: 2.1 Tuhlaustaloudesta kiertotalouteen - kiertotalouden liiketoimintamallit
Course: ILMASTOVASTUULLINEN TOIMINTA 15 OSP_ MASTER POHJA

 | Tavoitteena  tässä osiossa on oppia ymmärtämään kiertotalouden monipuolisia mahdollisuuksia​ ilmastonmuutoksen hillinnässä.
 | ”Ihmisten talous on luonnonvarojen päätymistä jätteeksi.”  Pohdi tämän materiaalin aikana, miten luonnon​varoja päätyisi vähemmän jätteiksi ja niiden elinikää saadaan jatkettua.

Taustaa

Ympäristön kuormitus ja talouskasvu ovat olleet pitkään sidoksissa toisiinsa. Talouden kasvu on perustunut luonnonvarojen ylikulutukselle, mikä on voimistanut ilmastonmuutosta ja heikentänyt luonnon monimuotoisuutta.​
​
Yksi merkittävä ratkaisu ilmastonmuutokseen ja luontokatoon on, että luonnonvarojen käyttö on saatava järkevälle tasolle. On opittava hyödyntämään jo nyt käytössä olevia resursseja yhä uudelleen.

​Kiertotalous ei ole vain kierrätystä. Kierrätys keskittyy käytöstä poistuneisiin tuotteisiin tai materiaaleihin ja niiden uudelleenhyödyntämiseen. Kiertotalous on talousmalli, joka liittyy tuotteiden koko elinkaareen: suunnittelusta raaka-ainevalintoihin ja uudelleenhyödyntämiseen. Kiertotaloutta voidaan parhaiten edistää valmistamalla monikäyttöisiä tuotteita, jotka ovat pitkäikäisiä.

Kiertotalous on vaihtoehto sille, että tuotetaan jatkuvasti uusia tuotteita ja materiaalia, joista syntyy paljon jätettä. Eri alojen yritykset voivat tehdä yhteistyötä kiertotalouden kautta - esimerkkejä ovat mm.  biokaasun valmistukseen tarvittavan biojätetteen keräys, lämpimän jäteveden lämmön talteenotto.   Kiertotalouden tavoitteena on, että luonnonvarat kulkevat elinkaaren läpi ja palaavat takaisin käyttöön yhä uudelleen.